Υπουργείο Εξωτερικών (Κύπρος)

Το Υπουργείο Εξωτερικών της Κύπρου δημιουργήθηκε το 1960 με την ανεξαρτησία της χώρας. Η έδρα του Υπουργείου Εξωτερικών βρίσκεται στη Λευκωσία. Σημαντικά γεγονότα στην ιστορία του Υπουργείου Εξωτερικών αποτελούν η ένταξη της χώρας στη Ευρωπαϊκή Ένωση και η ανάληψη της κυλιόμενης προεδρίας της Ευρωπαϊκής Ένωσης το δεύτερο εξάμηνο του 2012.

 Αποστολή 
Το Υπουργείο Εξωτερικών ως ο κύριος φορέας ενάσκησης της εξωτερικής πολιτικής του κράτους έχει ως αποστολή του τη διασφάλιση και προαγωγή των συμφερόντων και δικαιωμάτων της κυπριακής Δημοκρατίας και των πολιτών της ως και τη συμβολή της Δημοκρατίας στις προσπάθειες προώθησης της διεθνούς ειρήνης, σταθερότητας και ασφάλειας.

Οι εξελίξεις που λαμβάνουν χώρα στο διεθνές γίγνεσθαι και οι συνεχείς οικονομικοί, πολιτικοί και κοινωνικοί μετασχηματισμοί, καθιστούν αδήριτη την ανάγκη  αναπροσαρμογής, μεταξύ άλλων, της διπλωματικής δράσης, προκειμένου να επιτυγχάνεται αποτελεσματική διαχείριση και αντιμετώπιση των προκλήσεων και ευκαιριών που προκύπτουν.

Στο πλαίσιο αυτό, το Υπουργείο κατόπιν αποτίμησης των κρατούντων διεθνών δεδομένων και λαμβάνοντας υπόψη τα πορίσματα δημόσιου διαλόγου που διεξήγαγε πότε; για ποιο θέμα;, προχώρησε το 2019, στο πλαίσιο μιας ευρείας διαδικασίας μεταρρύθμισής του, στην υιοθέτηση ενός αναπροσαρμοσμένου στρατηγικού σχεδίου. Το σχέδιο αυτό οικοδομείται επί του οράματος ενάσκησης μιας πολυδιάστατης εξωτερικής πολιτικής με ξεκάθαρο προσανατολισμό και επικέντρωση του έργου που επιτελείται στην προστασία και αναβάθμιση της διεθνούς υπόστασης της Δημοκρατίας και στην ενίσχυση του ρόλου της ως πυλώνα σταθερότητας στην περιοχή. Πρωταρχικός στόχος και προμετωπίδα της δράσης του Υπουργείου Εξωτερικών παραμένει η ουσιαστική συμβολή του στις προσπάθειες που καταβάλλονται για επίλυση του κυπριακού προβλήματος.

Το στρατηγικό σχέδιο του Υπουργείου αφορά κυλιόμενη περίοδο τριών ετών και αναθεωρείται σε τακτά διαστήματα στη βάση των πορισμάτων που εξάγονται από την εξαμηνιαία παρακολούθηση της εφαρμογής του σχεδίου από την Κεντρική Διοίκηση και τις Διπλωματικές Αποστολές της Δημοκρατίας.

Το κείμενο της στρατηγικής 2021-2023 περιλαμβάνει τις προτεραιότητες δράσης του Υπουργείου όπως προκύπτουν από τη βασική επιδίωξή του να συμβάλει καθοριστικά στη μεγιστοποίηση της πρόσθετης αξίας της Δημοκρατίας στις διεθνείς της σχέσεις μέσα από δράσεις συνέργειας και συνεργασίας.

Οι κύριες προτεραιότητες που έχουν τεθεί στο ισχύον σχέδιο στρατηγικής είναι η αναβάθμιση της δράσης της Δημοκρατίας στο πλαίσιο της περιφερειακής συνεργασίας, η μεγιστοποίηση της προστιθέμενης αξίας της συμμετοχής της Κύπρου στην ΕΕ, η ενίσχυση της κυπριακής παρουσίας σε διεθνές επίπεδο και η αναβάθμιση της εξωτερικής δράσης της Δημοκρατίας.

Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Εξωτερικών από την ίδρυση του υπουργείο έως σήμερα:
+Α/ΑΔιατελέσαντες υπουργοίΠερίοδοςΚυβέρνηση1.Σπύρος Κυπριανού16 Αυγούστου 1960 - 6 Μαΐου 1972Κυβέρνηση Αρχιεπισκόπου Μακαρίου Γ΄ 1960Κυβέρνηση Αρχιεπισκόπου Μακαρίου Γ΄ 19682.Ιωάννης Χριστοφίδης16 Ιουνίου 1972 - 8 Μαρτίου 1978Κυβέρνηση Αρχιεπισκόπου Μακαρίου Γ΄ 1968Κυβέρνηση Αρχιεπισκόπου Μακαρίου Γ΄ 1973Κυβέρνηση Σπύρου Κυπριανού 19773.Νίκος Ρολάνδης9 Μαρτίου 1978 - 21 Σεπτεμβρίου 1983Κυβέρνηση Σπύρου Κυπριανού 1978Κυβέρνηση Σπύρου Κυπριανού 19834.Γεώργιος Ιακώβου22 Σεπτεμβρίου 1983 - 27 Φεβρουαρίου 1993Κυβέρνηση Σπύρου Κυπριανού 1983Κυβέρνηση Γιώργου Βασιλείου 19885.Αλέκος Μιχαηλίδης28 Φεβρουαρίου 1993 - 8 Απριλίου 1997Κυβέρνηση Γλαύκου Κληρίδη 19936.Ιωάννης Κασουλίδης9 Απριλίου 1997 - 28 Φεβρουαρίου 2003Κυβέρνηση Γλαύκου Κληρίδη 1993Κυβέρνηση Γλαύκου Κληρίδη 19987.Γεώργιος Ιακώβου1 Μαρτίου 2003 - 12 Ιουνίου 2006Κυβέρνηση Τάσσου Παπαδόπουλου 20038.Γιώργος Λιλλήκας13 Ιουνίου 2006 - 16 Ιουλίου 2007Κυβέρνηση Τάσσου Παπαδόπουλου 20039.Ερατώ Κοζάκου Μαρκουλλή16 Ιουλίου 2007 - 2 Μαρτίου 2008Κυβέρνηση Τάσσου Παπαδόπουλου 200310.Μάρκος Κυπριανού3 Μαρτίου 2008 - 4 Αυγούστου 2011Κυβέρνηση Δημήτρη Χριστόφια 200811.Ερατώ Κοζάκου Μαρκουλλή5 Αυγούστου 2011 - 28 Φεβρουαρίου 2013Κυβέρνηση Δημήτρη Χριστόφια 200812.Ιωάννης Κασουλίδης1 Μαρτίου 2013 - 28 Φεβρουαρίου 2018Κυβέρνηση Νίκου Αναστασιάδη 201313.Νίκος Χριστοδουλίδης1 Μαρτίου 2018 - 11 Ιανουαρίου 2022Κυβέρνηση Νίκου Αναστασιάδη 201814.Ιωάννης Κασουλίδης11 Ιανουαρίου 2022 - 28 Φεβρουαρίου 2023Κυβέρνηση Νίκου Αναστασιάδη 201815.Κωνσταντίνος Κόμπος1 Μαρτίου 2023 - σήμεραΚυβέρνηση Νίκου Χριστοδουλίδη 2023

 Παραπομπές 

Εξωτερικών
Κατηγορία:Υπουργείο Εξωτερικών (Κύπρος)
Κυπρος